**2.pielikums**

Ogres novada pašvaldības domes 03.11.2016. lēmumam

(sēdes protokols Nr.17; 1.§)

**3.pielikums**

“Ogres novada attīstības programmas 2014. – 2020.gadam”

 III daļas Rīcības un investīciju plānam 2014. – 2017.gadam

**Pašvaldības attīstības programmas investīciju plāna darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” projekta ideja**

Projekta idejas iesniedzējs: Ogres novada pašvaldība

Projekta idejas iesniedzēja kontaktinformācija: Projektu vadības nodaļas vadītāja A.Romanovska (t.65071168, aija.romanovska@ogresnovads.lv)

1. Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2. specifiskā atbalsta mērķis) projekta idejas konspektīvs kopsavilkums (*ne vairāk kā 300 rakstu zīmes*).

|  |
| --- |
| Uzlabot vispārējo izglītības iestāžu Ogres 1.vidusskolas un Ogres Valsts ģimnāzijas mācību vidi, izveidojot ergonomisku mācību vidi, it sevišķi, dabaszinību mācību priekšmetu apgūšanas nodrošināšanai, aprīkojot tās ar mūsdienu tehnoloģijām, kā arī attīstot izglītības iestāžu sporta infrastruktūru.  |

1. Pašvaldības esošo vispārējās izglītības iestāžu raksturojums, ņemot vērā pašvaldībā esošo demogrāfisko (demogrāfija, emigrācija, imigrācija) un ekonomisko situāciju (tai skaitā darba vietu nodrošinājums), to tendences un prognozes, vienlaikus sniedzot to pamatotību[[1]](#footnote-1).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ogres novadā ir iespējams iegūt izglītību visos izglītības posmos, izņemot augstāko izglītību. Novadā ir 1 sākumskola, 3 vispārējās pamatizglītības iestādes, 5 vispārējās vidējās izglītības iestādes, 1 speciālās izglītības iestāde. Ogres novada teritorijā esošās vispārējās izglītības iestādes pēc izglītojamo piepildījuma ir dažādas. Ogres pilsētas teritorijā esošajā sākumskolā un vidusskolās izglītojamo skaits ir no 408 līdz 1228, savukārt novada pagastu teritorijās esošajās pamatskolās un vidusskolās skolēnu skaits ir no 99 līdz 273 skolēniem. 2016./2017. mācību gadā novada vispārējās pamatizglītības un vidējās izglītības iestādēs mācības uzsāka 3866 izglītojamie.Ogres pilsētas skolās izglītojamo skaits palielinās, izņemot Ogres Valsts ģimnāziju, kur vērojamas nelielas svārstības, taču Ogres novada pagastu teritorijās pārsvarā samazinās vai ir nemainīgs ar izņēmumiem, kuros parādās izglītojamo skaita neliels pieaugums (skat. 1.tabulu). Kopējais izglītojamo skaits Ogres novadā kopš 2013.gada ir palielinājies par 262 izglītojamajiem jeb 7,27%.

|  |  |  |  |  |  |
| --- | --- | --- | --- | --- | --- |
| Izglītības iestāde | 01.09.2013. | 01.09.2014. | 01.09.2015. | 01.09.2016. | Salīdzinājums pret 2013.gadu |
| **Jaunogres vidusskola** | **559** | **564** | **569** | **607** | **+8,59% (↑)** |
| **Ogres 1.vidusskola** | **1153** | **1177** | **1186** | **1228** | **+6,5% (↑)** |
| *vakara un nekl.nod.* | *152* | *151* | *103* | *97* | *-36,18% (↓)* |
| **Ogres Valsts ģimnāzija** | **425** | **440** | **439** | **408** | **-4,00% (↑)** |
| **Ogres sākumskola** | **572** | **596** | **676** | **724** | **+26,57% (↑)** |
| **Ogresgala pamatskola** | **160** | **164** | **150** | **157** | **-1,88% (↓)** |
| **Madlienas vidusskola** | **252** | **264** | **257** | **223** | **+11,51% (↑)** |
| *t.sk. Krapes filiāle* | *41* | ***33*** | *32* | *26* | *-36,59% (↓)* |
| **Suntažu vidusskola** | **206** | **252** | **262** | **256** | **+24,27% (↑)** |
| *t.sk. Lauberes filiāle* | *56* | *18* | *17* | *17* | *-69,64% (↓)* |
| **Taurupes pamatskola** | **124** | **104** | **103** | **110** | **-11,29% (↓)** |
| *t.sk. Mazozolu filiāle* | *40* | *28* | *34* | *37* | *-7,50% (↓)* |
| *t.sk. Meņģeles filiāle* | *39* | *32* | *27* | *26* | *-33,33% (↓)* |
| **Ķeipenes pamatskola** | **100** | **97** | **97** | **99** | **-1% (↓)** |
| ***Kopā novadā (bez rehab.c.)*** | **3551** | **3658** | **3739** | **3812** | **+7,35% (↑)** |
| **Suntažu internātpamatskola - rehabilitācijas centrs** | **53** | **58** | **58** | **54** | **+1,89% (↑)** |
| ***Kopā novadā*** | **3604** | **3716** | **3797** | **3866** | **+7,27% (↑)** |

*1.tab. Izglītojamo skaita izmaiņas Ogres novada izglītības iestādēs[[2]](#endnote-1)*Dzimušo skaits Ogres novadā ir mainīgs, pēdējos trīs gados ar nelielu tendenci palielināties (2013.g. – 342, 2014. – 355, 2015. - 364). Novadā norisinās iedzīvotāju iekšējā un ārējā migrācija. Tāpat kā visā Latvijā, pēdējo gadu laikā vērojama iedzīvotāju migrācija uz citām valstīm sociāli ekonomisko apstākļu dēļ, tāpēc iedzīvotāju skaita palielināšanās novadā iespējama uz mehāniskās kustības pieauguma rēķina, kuru ietekmē Rīgas aglomerācija[[3]](#endnote-2). Migrācijas rezultātā tiek prognozēts iedzīvotāju skaita pieaugums, ņemot vērā galvaspilsētas tuvumu, kā arī pilsētas un novada attīstību. Pilsētā tiks būvētas trīs jaunas daudzdzīvokļu mājas, kurās plāno izveidot apmēram 100 dzīvokļus jaunām ģimenēm ar bērniem un tiks nodrošināta iespēja tos īrēt. Pieprasījums pēc īrējamām dzīvojamām platībām Ogrē ir ļoti augsts, savukārt piedāvājums ļoti zems. Infrastruktūras attīstība nodrošinās arī izglītojamo skaita palielināšanos, kam nepieciešamas papildus telpas vispārējās izglītības nodrošināšanai.Bezdarba līmenis Ogrē ir zemāks nekā vidēji valstī. Pēc Lursoft datiem Ogres novadā reģistrēto uzņēmumu skaits ir 3137, kas ir ievērojami pieaudzis kopš 2010.gada janvāra, kad tas bija 1992 uzņēmumi[[4]](#endnote-3). Iepriekš minētie rādītāji liecina par to, ka Ogrei kā Pierīgas reģionam noris ekonomikas atveseļošanās un iedzīvotāju un dzimstības skaits turpinās pieaugt. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Gads | 2014[[5]](#endnote-4) | 2015 | 2016 | 2017 | 2018 | 2019 | 2020 | 2021 | 2022 | 2023 |
| Bērnu skaits pašvaldībā | 6575 | 6614 | 6605 | 6620 | 6635 | 6650 | 6665 | 6680 | 6695 | 6710 |
| Vispārējās izglītības iestāžu skaits pašvaldībā | 10 | 10 | 10 | 10 | 10 | 10 | 10 | 10 | 10 | 10 |

1. Vispārējās izglītības pakalpojuma pašvaldībā raksturojums, pašreizējo un nākotnes vispārējās izglītības iestāžu infrastruktūras (izglītības iestāde, struktūrvienība, dienesta viesnīca/internāts, sporta infrastruktūra) tīkls[[6]](#footnote-2), tā efektivitāte (tai skaitā sniedzot izvērtējumu par izglītības iestādes maksimālo kapacitāti pret šobrīd esošo audzēkņu skaitu, izglītības infrastruktūras/ēku noslodze izglītības procesa nodrošināšanai, kā arī sadarbību ar citām pašvaldībām izglītības pakalpojuma nodrošināšanā un sasaisti ar skolēnu pārvadājumu un sabiedriskā transporta tīklu) un ilgtspējas pamatojums.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ogres novadā pieejami vispusīgi izglītības pakalpojumi – pirmsskolas, sākumskolas, pamata, vispārējā, interešu un profesionālās ievirzes izglītība (skat.karti pielikumā). Novadā ir gan pirmsskolas, gan vispārējās izglītības iestādes, kurās tiek nodrošināta arī speciālā izglītība. Visās izglītības iestādēs ir izglītības programmai atbilstoša infrastruktūra (kopš 2008.gada Ogres novada izglītības iestādēs ir ieviesti 19 ES struktūrfondu un citu programmu projekti par vairāk kā 10 miljonu eiro[[7]](#endnote-5). Projektu ietvaros uzlabota iestāžu materiāli tehniskā bāze un paaugstinātas pedagogu kompetences. 3.tabula sniedz informāciju par ES fondu ieguldījumiem 2007.-2013.g.periodā Ogres novada vispārizglītojošo iestāžu infrastruktūrā.

|  |  |
| --- | --- |
| Novads/izglītības iestāde | ES fondu 2007-2013 perioda ieguldījumi, EUR |
| 3.1.3.1.Dabaszinātņu materiālā bāze | 3.1.3.3.2.Infrastruktūras pielāgošana skolēniem ar kustību traucējumiem | 3.2.2.1.2.Informatizācija | KPFI (Energoefektivitātes paaugstināšana) |
| OGRES NOVADS | 342 861,75 | 112 486,99 | 245 692,20 | x |
| Jaunogres vidusskola | 3.1.3.1. | 3.1.3.3.2. | 3.2.2.1.2. | KPFI |
| Ķeipenes pamatskola |   |   | 3.2.2.1.2. |   |
| Madlienas vidusskola |   |   | 3.2.2.1.2. |   |
| Ogres 1. vidusskola | 3.1.3.1. |   | 3.2.2.1.2. |   |
| Ogres sākumskola |   |   | 3.2.2.1.2. | KPFI |
| Ogres Valsts ģimnāzija |   |   | 3.2.2.1.2. |   |
| Ogresgala pamatskola |   |   | 3.2.2.1.2. |   |
| Suntažu vidusskola |   |   | 3.2.2.1.2. |   |
| Taurupes pamatskola |   |   | 3.2.2.1.2. |   |

*3.tab. ES fondu ieguldījums 2007. – 2013.g. Ogres novada vispārizglītojošajās iestādēs[[8]](#endnote-6)*Par Latvijas Lauku attīstības programmas līdzekļiem 135 230 EUR tika ieguldīti projektā “Ogresgala pamatskolas stadiona rekonstrukcija”, taču visumā sporta laukumos un stadionos (piem., Ogres 1. vidusskolas stadions, Jaunogres vidusskolas stadions) infrastruktūra ir novecojusi, tajā nepieciešami uzlabojumi un remontdarbi, lai tie būtu mūsdienīgi un multifunkcionāli. Ogres novada vispārējās izglītības iestādes ir nodrošinātas ar kvalificētiem pedagogiem, kuriem ir normatīvajos dokumentos noteiktā atbilstošā izglītība un kvalifikācija. Pedagogu vecums ir optimāli vienmērīgs, tomēr vēlama būtu aktīvāka jauno speciālistu ienākšana un palikšana izglītības iestādēs[[9]](#endnote-7).Vairākas skolas īsteno vairākas izglītības programmas. Ogres 1.vidusskola īsteno4 vispārējās pamatizglītības un 6 vispārējās vidējās izglītības programmas dienas, vakara un neklātienes nodaļās. 7.-9.klasēs tiek īstenota pamatizglītības matemātikas, dabaszinību un tehnikas virziena programma (Lic.Nr.V-8571, kods 21013111). Vidusskolas klasēs tiek īstenota vispārējās vidējās izglītības matemātikas, dabaszinību un tehnikas virziena programma.Ogres Valsts ģimnāzija īsteno 2 pamatizglītības programmas 7.-9.klasei un 4 vispārējās vidējās izglītības programmas. Arī Ogres Valsts ģimnāzija īsteno matemātikas, dabaszinību un tehnikas virziena programmas gan 7.-9.klasei, gan iegūstot vidējo izglītību. Līdz ar to Ogres Valsts ģimnāzija un Ogres 1.vidusskola atbilst programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” stratēģiskajiem priekšatlases kritērijiem.Ogres sākumskola piedāvā 2 licencētas programmas – pamatizglītības pirmā posma (1.-6.kl.) izglītības programmu un speciālās pamatizglītības 1.posma (1.-6.kl.) programmu izglītojamajiem ar mācīšanās traucējumiem.Suntažu vidusskolā ir iespējams apgūt profesionālās ievirzes izglītību mūzikā (klavierspēle, ģitāras spēle, flautas spēle, sagatavošanas klase) un vizuālajā mākslā. Vidusskolas klasēm tiek piedāvāta iespēja apgūt programmēšanas pamatus un tehnisko grafiku, padziļināti mācīties angļu valodu, matemātiku, fiziku un ķīmiju. Sadarbībā ar Latvijas Uzņēmējdarbības un menedžmenta akadēmiju iespējams darboties projekta “Esi līderis!” profesionālās pilnveides izglītības programmā “Uzņēmējdarbības pamati”. Ar 2014.gada 1.janvāri, pamatojoties uz Ogres novada domes 18.07.2013. lēmumu “Par Lauberes pamatskolas pievienošanu Suntažu vidusskolai” (sēdes protokola izraksts Nr.11; 41.), Suntažu vidusskolai tika pievienot teritoriāla struktūrvienība Lauberes filiāle.Madlienas vidusskola ar Krapes filiāli īsteno vispārējās pamatizglītības, vispārējās vidējās izglītības, speciālās pamatizglītības un interešu izglītības programmas.Pamatskolas īsteno vairākas izglītības programmas. Ķeipenes pamatskolā papildus pamatizglītības programmai tiek realizēta speciālās pamatizglītības programma izglītojamajiem ar mācīšanās traucējumiem. Taurupes pamatskola īsteno vispārējās pirmsskolas programmu, pamatizglītības programmu un speciālās pamatizglītības programmu izglītojamajiem ar garīgās attīstības traucējumiem.Suntažu internātpamatskola – rehabilitācijas centrs īsteno vispārējās pamatizglītības speciālās izglītības programmas – speciālā pamatizglītības programma izglītojamajiem ar somatiskām saslimšanām, speciālā pamatizglītības programma izglītojamajiem ar garīgās attīstības traucējumiem, speciālā pamatizglītības programma izglītojamajiem ar mācīšanās traucējumiem un speciālā pamatizglītības programma izglītojamajiem ar garīgās veselības traucējumiem.Skolēniem ir iespēja apgūt daudzveidīgas interešu izglītības programmas.Ņemot vērā to, ka pilsētas skolās izglītojamo skaitam ir tendence pieaugt (skat. pamatojumu projekta idejas 2.punktā), tad nepieciešams turpināt attīstīt izglītības iestāžu infrastruktūru. Izvērtējot riskus saistībā ar ēkas, kas atrodas Ogrē, Meža pr. 13, pārņemšanu pašvaldības valdījumā un ņemot vērā faktu, ka ēkā ir īstenots projekts “Kompleksi risinājumi siltumnīcefekta gāzu emisiju samazināšanai Ogres Amatniecības vidusskolas ēkās” un līguma nosacījumu izpildes termiņš ir 2018.gada 17.aprīlis, ir pieņemts lēmums būvēt jaunu ēku, uz kuru pārcelt Ogres Valsts ģimnāziju.Ogres novada pašvaldībā saņemta Vides aizsardzības un reģionālās attīstības ministrijas vēstule Nr.4.1.-2-18-1e/7465 no 2016.gada 10.oktobra “Par grozījumiem projektā KPFI-5/39”, kurā ministrija rekomendē iepazīties ar pienākumiem un riskiem, kas saistīti ar Projekta līguma nosacījumu izpildi. Atsaucoties uz Līguma par projekta “Kompleksi risinājumi siltumnīcefekta gāzu emisiju samazināšanai Ogres Amatniecības vidusskolas ēkās” īstenošanu Nr. KPFI-5/39 Vispārīgo noteikumu 4.1.4. punktu, kurā teiks: “nodrošināt to, ka ēkas, kuras paredzēts īstenot Projektu, Projekta īstenošanas laikā un 5 (piecus) gadus pēc Projekta īstenošanas pabeigšanas tiks izmantotas vienīgi profesionālās izglītības iestādes funkciju nodrošināšanai un netiks izīrētas trešajām personām saimnieciskās darbības veikšanai, izņemot 4.1.19.3. punktā minētos gadījumus;”, kas netiktu izpildīts, ja ēkā tiktu uzsākta vispārējās izglītības realizēšana.Kā arī esošie apgrūtinājumi, kas ir spēkā līdz 2018.gada 17.aprīlim, neļauj veikt pārbūves ēkā, kuru rezultātā būtu iespējams nodrošināt mācību procesu. Esošajā ēkā, neveicot pārbūves, ir virkne neatbilstības, kas liedz organizēt mācību procesu atbilstoši valstī noteiktajām prasībām:* Izglītības iestādes sporta zāles platība ir 150 m², kas, ievērojot higiēnas prasības izglītības iestādēs, neatbilst MK noteikumu Nr. 610 prasībām (24.punkts. Minimālā prasība viena izglītojamā vietai: 24.4. sporta zālē – 8m²). Telpā vienlaicīgi var uzturēties 18 izglītojamie, kas nozīmē, ka vienas klases izglītojamie vienlaicīgi nevar piedalīties mācību stundā “Sports”.
* Ēkas teritorijā nav iespējams ierīkot stāvlaukumu.
* Esošās ēkas plānojumā nav iespējams iekārtot multifunkcionālu metodisko centru, kam nepieciešama transformējama konferenču un semināru telpa, lasītava un bibliotēka, kurās jānodrošina ar mūsdienīgām tehnoloģijām.
* Ēdamzona ir 33.6 m², kas liecina par to, ka nav iespējams nodrošināt ēdināšanu visiem izglītojamajiem ierobežotās telpas platības dēļ.
* Esošā zāles (aula) platība ir 106 m², kas pieļauj vienlaicīgi iekārtot 132 sēdvietas, vai minimālās platības nosacījums 0.32 m² vienam izglītojamajam, kas pieļauj skolēnu skaitu – 331. Iepriekš minētais nozīmē, ka izglītības iestādei nav iespējas ieveidot aulu, kurā organizēt svinīgus pasākumus. (0.8m² vienai personai, MK noteikumi 331, 72.punkts).

Uzsākot jaunas ēkas būvniecību, vietā, kur blakus tiek plānota trīs daudzdzīvokļu māju būvniecība, Ogres Valsts ģimnāzijas vajadzībām, būtu iespēja atrisināt telpu trūkuma problēmu. Būtu iespēja iekārtot modernu reģiona metodisko centru ar semināru un konferenču telpām, kurš būtu pieejams visiem Ogres novada pedagogiem kā metodiskā bāze. Lai šobrīd organizētu metodisko darbu, tiek izmantoti mācību kabineti, kā rezultātā mācību procesu kursu un semināru laikā nodrošina lasītavā, organizē āra nodarbības un meklē citus alternatīvus risinājumus. Jaunajā ēkā tiktu izveidotas multifunkcionālas un transformējamas telpas ar mūsdienīgām informācijas un komunikāciju tehnoloģijām, papildināts un modernizēts materiāltehniskais nodrošinājums, iekārtota sporta zāle, kura tiktu izmantota gan ģimnāzijas vajadzībām, gan Ogres sākumskolas vajadzībām, kā arī profesionālās sporta ievirzes izglītības iestāžu pilnvērtīga darba procesa nodrošināšanai (Ogres Basketbola skola, Ogres novada Sporta centrs). Aprēķinot pilsētas izglītības iestāžu kapacitāti pret izglītojamo skaitu, ņemot vērā MK noteikumu Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” nosacījumus, tika iegūti šādi rezultāti:**Ogres 1.vidusskola** – izglītības iestādes mācību telpu platība izglītības procesu pieļauj nodrošināt 1079 izglītojamajam, savukārt šobrīd skolēnu skaits ir 1228. Izglītības iestādes sākumskolas klases ir izvietotas ēkas 3.korpusā, kur agrāk bija internāts. Šīs telpas ir pielāgotas 1.-4.klašu vajadzībām, taču, sākot ar 2020.gada 1.septembri tajās nevarēs izvietot izglītojamos, jo telpu kvadratūra neatbilst MK noteikumiem Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”. Esošajās sākumskolas mācību klasēs ir vidēji 35 m², un izglītojamo skaits klasēs ir no 20 līdz 31. Ņemot vērā ierobežoto platību un to, ka pilsētas skolās izglītojamo skaitam ir tendence pieaugt, jādomā, kā nokomplektēt vajadzīgo klašu skaitu, ievērojot MK noteikumu prasības. Iespējams, ka šo jautājumu var risināt, veicot pārbūvi esošajās telpās, kas nozīmē klašu skaita samazinājumus, ko varētu risināt, uzbūvējot jaunu ēku Ogres Valsts ģimnāzijas vajadzībām, kā rezultātā atbrīvotos telpas Ogres sākumskolā, kur būtu iespējams palielināt klašu komplektu skaitu un līdz ar to samazināt klašu komplektu skaitu Ogres 1.vidusskolā.Jaunogres vidusskola – izglītības iestādes noslodze, izmantojot divas ēkas, ir paredzēta 600 izglītojamajiem, savukārt šobrīd skolā mācās 607 izglītojamie. Izglītības iestāde ir izvietota divās ēkās. Lielākā daļa 1.-3.klašu atrodas PII “Saulīte” telpās, kur ir izvietotas arī divas pirmsskolas izglītības iestādes grupas. Angļu valodas un latviešu valodas pedagogi ir spiesti strādāt abās ēkas, lai nodrošinātu mācību procesu. Sākot ar 3.klasi, izglītojamie dodas pie pedagogiem apgūt iepriekš minētos priekšmetus un apgūst izglītības programmu divās ēkās.Izglītības iestādes sporta zālē, kura atrodas PII “Saulīte” telpās, ņemot vērā MK noteikumu Nr.610 prasības, maksimālais izglītojamo skaits, kuri var atrasties tajā vienlaicīgi, ir 12, savukārt sākumskolas klasēs ir no 21 līdz 28 skolēniem.Izglītības iestādē tiek realizēta speciālā izglītības programma bērniem ar mācīšanās traucējumiem. Šīs programmas kvalitatīvākai realizēšanai pietrūkst telpas. Arī šai problēmai būtu iespējams rast risinājumu, pārceļot Ogres Valsts ģimnāziju uz jaunām telpām un atbrīvojot lielu daļu esošajā ēkā.Ogres Valsts ģimnāzija, Ogres sākumskola – abas izglītības iestādes atrodas vienā ēkā, izmanto vienu infrastruktūru – sporta zāli, sporta laukumu, aulu, ēdamzāli.Matemātiski aprēķinātā izglītības iestādes noslodze, ir paredzēta 1386 izglītojamajiem, abās izglītības iestādēs mācās savukārt šobrīd skolā mācās 1132 izglītojamie. Taču šajā situācijā jāņem vērā fakts, ka kabineti pilnvērtīga mācību procesa nodrošināšanai ir izbūvēti uz garderobju rēķina, gaiteņos, kā arī likvidētas daļa pedagogu laboratorijas. Būtisks ir fakts, ka ģimnāzijas vienā klasē var būt 3 mācību programmas, kā rezultātā vienas mācību stundas nodrošināšanai vienai klasei nepieciešamas 3 mācību telpas. Ņemot vērā izglītojamo skaita pieaugumu sākumskolā, 2018.gada mācību gada uzsākšanai būs nepieciešami vismaz 4 papildus mācību kabineti nepārtraukta mācību procesa nodrošināšanai. Un nākamajos gados klašu komplektu skaits turpinās pieaugt, ņemot vērā izglītojamo skaitu Ogres sākumskolā. Pēc Ogres Valsts ģimnāzijas datiem, tā uzņem 99% no Ogres sākumskolas 6.klašu beidzējiem. Tāpat tiek uzņemti arī izglītojamie no citām izglītības iestādēm.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Izglītības iestāde | 1. kl. | 2. kl. | 3. kl. | 4. kl. | Kopā 1. -4.kl. | 5. kl. | 6. kl. | 7. kl. | 8. kl. | 9. kl. | Kopā 5. -9.kl. | 10. kl. | 11. kl | 12. kl. | Kopā 10. -12.kl. | Kopā1.-12.kl. |
| **Ogres Valsts ģimnāzija** |   |   |   |   |  |   |   | 83 | 78 | 80 | **241** | 69 | 33 | 65 | **167** | **408** |
| **Ogres sākumskola** | 127 | 162 | 124 | 122 | **535** | 107 | 82 |   |   |   | **189** |   |   |   |  | **724** |

Ēkas ēdamzonā tiek nodrošināta ēdināšana abām izglītības iestādēm. Šobrīd izglītības iestādes nespēj izpildīt sanitārās normas, kas nosaka, ka izglītojamajiem pusdienas ir sākot no plkst. 11:00. Pirmais pusdienu starpbrīdis izglītības iestādē ir jau plkst. 10:20.Kritiska situācija ir ar izglītības iestāžu sporta zāli, kurā, ņemot vērā klašu komplektu kopējo skaitu un pieņemot, ka katrai klasei ir 2 sporta stundas nedēļā, sanāk, ka tajā ir jānodrošina 19 sporta stundas dienā. Izglītības iestādēs ir klases, kurās mācību programmai “Sports” tiek veltītas 3 mācību stundas.Novada pagastu vispārējās izglītības iestādes nav pilnībā noslogotas, taču, ņemot vērā attālumu no pilsētas, pārvietot izglītojamos uz tām nav iespējas attāluma dēļ, kā arī izglītojamie un viņu vecāki neatbalstītu šādu risinājumu, jo lielākā daļa izglītojamo ir arī piedalās profesionālās ievirzes izglītības programmu apguvē, kuru koncentrētākais piedāvājums tiek nodrošināts pilsētā. Apskatot vidusskolas pagastos, tuvākā izglītības iestāde, kura ir Suntažos, atrodas 30 km no pilsētas, savukārt, Madlienas vidusskola ir 50 km attālumā. Sabiedriskais transports ir slikti attīstīts ar pagastiem, un izglītības iestādēm netiek nodrošinātas dienesta viesnīcas. Kā arī Izglītības pamatnostādnēs 2014.-2020.gadam ir noteikts princips, ka vispārējās vidējās izglītības iestāžu pieejamība jākoncentrē novadu centros.Pilsētas izglītības iestādēs izglītību iegūst jaunieši gan no Ogres novada pagastiem (212 izglītojamie), gan arī no citiem novadiem (327 izglītojamie), tāpēc ir aktuāls jautājums par jaunas dienesta viesnīcas iekārtošanu. Perspektīvā šis process turpināsies, jo Ogres skolas nodrošina kvalitatīvu mācību procesu un progresīvas mācību metodes, mācību vidi, specializējoties dabaszinātnēs, nepieciešams izbūvēt dienesta viesnīcu atbilstoši ergonomikai un nodrošināt iemītniekus ar mācību videi, kur tiek pildīti mājas darbi un notiek sagatavošanās zinātniski pētniecisko darbu veikšanai, piemērotiem apstākļiem. |

1. 8.1.2. specifiskā atbalsta mērķa ietvaros atbalstāmo vispārējās izglītības iestāžu vispārējs infrastruktūras raksturojums, tai skaitā norādot līdzšinējos ieguldījumus, un to atbilstība Ministru kabineta 2016.gada 24.maija noteikumos Nr.323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi” (turpmāk – Noteikumi Nr.323) noteiktajiem stratēģiskajiem priekšatlases kritērijiem (*ir jānodrošina savstarpēja atbilstība ar 7.punktā sniegto informāciju*).

|  |
| --- |
| Ogres 1.vidusskolā, kurā 2016./2017. mācību gadu uzsāka 1228 skolēni, īstenoti vairāki projekti, kas veicina skolēnu zinātniski pētnieciskā darba, pētnieciskās prakses un biznesa plānu izstrādes iemaņu apgūšanu, darbojas programmēšana pamatu un robotikas pulciņi. Ar ļoti augstiem rezultātiem skolēni startē ķīmijas, matemātikas, fizikas un bioloģijas olimpiādēs, t.sk., valsts līmenī. Sasniegumus ietekmē veiksmīgi īstenotie projekti – “Junior Achievement”, ES fondu projekti 2007. – 2013.g., kuru rezultātā papildināta dabaszinātņu materiālā bāze un IKT. Projekta “Junior Achievement” ietvaros Ogres 1.vidusskolas audzēkņu mācību uzņēmumi ir novērtēti kā vieni no 10 labākajiem Eiropā ([www.jal.lv](http://www.jal.lv)) 2014.gadā ASV vēstniecība un ASV Bruņoto spēku virspavēlniecība Eiropā par 160 400,00 ASV dolāriem īstenoja projektu “Ogres 1.vidusskolas III korpusa jumta nomaiņa un siltināšana”, kas pilnveidoja ergonomiku III korpusā un skolēniem nodrošināja uzlabotu mācību vidi. Ogres Valsts ģimnāzija, kurā mācās 408 skolēni, atrodas Ogrē, Meža prospektā 14 un šo ēku izmanto kopā ar Ogres sākumskolu, kurā mācās 724 skolēni, un kuru skaits, ņemot vērā demogrāfiskos datus, palielināsies. Līdz ar to svarīgi Ogres Valsts ģimnāziju nodrošināt ar jaunu, ģimnāzijas vajadzībām atbilstošu ēku. ES fondu 2007. – 2013.g. ietvaros Ogres valsts ģimnāzijā tika īstenots projekts par informatizāciju.Pētījumā “Ogres novada izglītības iestāžu tīkla izvērtējums un attīstības virzieni 2016. – 2020.gadam” norādīta skolu SVID analīze. Attiecībā par infrastruktūru Ogres 1.vidusskolai kā vājās puses tiek minētas nesakārtotie piebraucamie ceļi, standartiem neatbilstošs stadions (Ogres 1.vidusskolas stadions nav izmantojams kvalitatīvai sporta izglītības programmas apguvei un kvalitatīvu sporta mācību stundu īstenošanai), mazas klašu telpas, ventilācijas sistēmas neatbilstība visā skolā, novecojis skolas inventārs. Iespējās uzsvars tiek likts uz dabaszinību kabinetu remontu, transformējamu telpu izbūvi. Turpmākajos attīstības virzienos kā svarīgs, mācību procesam nozīmīgs pasākums un nepieciešamais ieguldījums infrastruktūrā izvirzīts Ogres 1.vidusskolas stadiona pārbūve.Projekta ietvaros Ogres 1.vidusskolā tiks veikta ķīmijas, bioloģijas, dabaszinību, matemātikas kabinetu, informācijas un komunikāciju centru izveide. Kabineti tiks aprīkoti ar kvalitatīvām, ergonomiskām mēbelēm un atbilstošām mūsdienu informācijas un komunikācijas tehnoloģijām, tiks atjaunots gaitenis un sanitārie mezgli pie kabinetiem, izveidota multifunkcionāla konferenču zāle esošajās telpās, veicot pārbūvi, semināru un darba grupu organizēšanai, kā arī ierīkots jaunākās paaudzes LED apgaismojums un telpu sadalošais aizkars izglītības iestādes sporta hallē. Visi iepriekš minētie ieguldījumi veicinātu kvalitatīvas, mūsdienīgas un ergonomiskas izglītības iegūšanas vides attīstību. Jaunizveidotās telpas uzlabos skolēnu interesi par mācību priekšmetiem, kā arī veicinās pētniecisko darbu.Saskaņā ar SVID analīzi Ogres Valsts ģimnāzijas stiprā puse ir mūsdienīgs, mācību procesam atbilstošs tehniskais aprīkojums, pieejamie projektori. Kā vājā puse norādīta izglītojamo neieinteresētība aktīvi piedalīties zinātniski pētniecisko darbu izstrādē. Kā risinājumi un turpmākie attīstības virzieni tiek izvirzīti: pilnveidot pozitīvu attieksmi pret mācīšanās procesu un veicināt mācīšanās motivāciju, rosinot skolēnu iniciatīvas, atjaunot un paplašināt laboratoriju u.c. materiālo bāzi, meklēt jaunas darba formas, metodes, iesaistīt skolēnus starptautiskajos apmaiņas projektos, pilnveidot izglītības iestādes kā metodiskā centra pakalpojumus Ogres novada un citu novadu pedagogiem, pilnveidot pedagogu zināšanas par aktīvu un motivējošu mācību metožu izmantošanu mācību procesā. Tiek izvirzīta arī nepieciešamība būvēt jaunu ģimnāzijas ēku vai pārbūvēt esošo.Projekta ietvaros Ogres Valsts ģimnāzijas vajadzībām tiks būvēta ēka Ogrē, uz pašvaldības rīcībā esošajiem zemes gabaliem, kuri detālplānojumā ir iezīmēti un paredzēti publisku ēku apbūves mērķiem, kā arī daudzdzīvokļu māju celtniecībai. Tajā plānota multifunkcionālu laboratoriju izveide fizikas, ķīmijas, bioloģijas apguvei un vajadzīgā aprīkojuma un specializēto mēbeļu iegāde, veidojot telpas ar maināmām sienām, kas nodrošinātu iespēju tajās mācīties dažāda skaita izglītojamo grupām, reģionālā metodiskā un pedagogu tālākizglītības centra izveide ar multifunkcionālu zāli konferenču un semināru organizēšanai, kā arī sporta zāles izbūve, kura tiks izmantota Ogres sākumskolas un profesionālās ievirzes izglītības iestāžu vajadzībām. Jaunā ēka tiks aprīkota ar ergonomisku apgaismojumu. Ogres Valsts ģimnāzijas skolēni tiek gatavoti studijām augstskolās inženierzinātnēs un dabaszinātņu jomās. Projekta ietvaros plānots papildināt informācijas un komunikāciju tehnoloģijas un aprīkojumu, digitālo mācību līdzekļus, nodrošināt bezvadu interneta pieslēgumu, kas ir jaudīgs un uzticams, kā arī IKT pārvaldīšanas, glabāšanas, uzlādēšanas, pārvietošanas risinājumus.  |

1. Skaidrojums par projekta ieguldījumu 8.1.2. specifiskā atbalsta mērķa rezultāta rādītāja – 100–115 pilnībā modernizētas[[10]](#footnote-3) vispārējās izglītības iestādes – sasniegšanā, pamatojot kā pašvaldība līdzšinējo un plānoto investīciju rezultātā nodrošinās atbalstāmās vispārējās izglītības iestādes pilnu pabeigtību, kas ietver vismaz Noteikumu Nr.323 23.1., 23.2, 23.3. un 23.6.apakšpunktā[[11]](#footnote-4) minētās atbalstāmās darbības.

|  |
| --- |
| Projekta ietvaros Ogres 1.vidusskolā tiks izveidoti ķīmijas, bioloģijas, dabaszinību, matemātikas kabineti 7.-9.klasei un informācijas tehnoloģiju un komunikāciju centri, veikti remontdarbi gaitenī un sanitārajos mezglos pie dabaszinātņu kabinetiem. Kabineti tiks aprīkoti ar kvalitatīvām, ergonomiskām un viegli pārvietojamām mēbelēm un atbilstošām mūsdienu informācijas un komunikācijas tehnoloģijām, esošās telpas pārbūvējot un samazinot vestibilu, izveidota multifunkcionāla zāle konferenču, semināru, darba grupu organizēšanai, individuālā darba veikšanai, tāpat šī auditorija tiks izmantota arī kā lasītava un tajā tiks nodrošināta iespēja izmantot portatīvos datorus un planšetes. Mācību procesā izmantotās informācijas un komunikāciju tehnoloģiju risinājumi ir novecojuši un nepietiekami, taču mācību procesu nodrošina. Lai izmantotu inovatīvas mācību metodes, nepieciešams kabinetos ievietot mūsdienīgas informācijas un komunikāciju tehnoloģijas un aprīkojumu. Projekta realizācijas ietvaros aptuveni 80% ierīču ir portatīvas (planšetes, portatīvie datori), kuras tiks izmantotas dažādu mācību priekšmetu kabinetos, apgūstot šajos mācību priekšmetos paredzētās pamata kompetences un caurviju kompetences. Tomēr daļu no matemātikas un dabaszinību kompetencēm ir lietderīgi apgūt informātikas un datorzinību kabinetā atsevišķās, šim mērķim atvēlētās nodarbībās un speciāli aprīkotās darba vietās, kurās ir plānots uzstādīt stacionāros datorus, kuri ir ļoti moderni un atbilst visām mūsdienu prasībām, kā arī nodrošina kvalitatīvu mācību procesu.Projektā iesaistītajās izglītības iestādēs matemātikas un datorzinību pamata kompetences, digitālo un mediju caurviju kompetences paredzēts apgūt gan specializētos datorzinību kabinetos (šim mērķim izmantojot stacionāros datorus), gan citu mācību priekšmetu kabinetos (šim mērķim izmantojot portatīvos datorus un planšetdatorus). Visās izveidotajās mācību telpās izvietots ergonomisks un pietiekams apgaismojums, nodrošināts pietiekams daudzums pieeju strāvas avotiem, kā arī ierīkots jaudīgs bezvadu interneta tīkls.Izglītības iestādes sporta hallē tiks ierīkots jaunākās paaudzes LED apgaismojums un telpu sadalošais aizkars optimālai telpas izmantošanai. Iepriekšējais ieguldījums, kas nodrošina pilnu pabeigtību dabaszinību apguvei 7.-12.klasēm, ir saņemts ERAF projekta finansējums 137 539 EUR apmērā 2011.gadā dabas zinātņu kabinetu iekārtošanai.Izglītības iestādē veikti pašvaldības ieguldījumi 65 882 EUR apmērā (2007.-2010.gads), kā arī saņemts ERAF projektu finansējums 53 749 EUR apmērā (2011.-2013.gads) Informācijas un komunikāciju tehnoloģiju iegādei.2015./2016. mācību gadā Ogres 1. vidusskolā bija 4 dabaszinību apguvei paredzēti kabineti 7.-12. klašu posmā un 1 dabaszinību apguvei paredzēts kabinets 1.-6. klašu posmā. Šajā kabinetu skaitā nav iekļauti fizikas un ķīmijas kabineti, kuros tika realizētas vakara un neklātienes izglītības programmas, jo šo kabinetu platība (ķīmija – 35,9 m2, fizika – 34,8 m2) ir būtiski mazāka par MK noteikumos “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” ieteikto platību. No 4 2015./2016. mācību gadā dabaszinību apguvei paredzētajiem kabinetiem 7.-12. klašu posmā 2 kabineti bija remontēti un aprīkoti projekta 3.1.3.1.aktivitāte „Kvalitatīvai dabaszinātņu apguvei atbilstošas materiālās bāzes nodrošināšana” ietvaros. Tādējādi 2015./2016. mācību gadā bija panākta 50% dabaszinātņu kabinetu pabeigtība 7.-12. klašu posmā. Ņemot vērā skolēnu skaita un klašu komplektu skaita prognozes, 2021./2022. mācību gadā Ogres 1. vidusskolā būs nepieciešami 5 dabaszinību apguvei paredzēti kabineti 7.-12. klašu posmā un 2 dabaszinību apguvei paredzēti kabineti 1.-6. klašu posmā. Lai panāktu pilnīgu dabaszinātņu kabinetu pabeigtību 7.-12. klašu posmā, 8.1.2. specifiskā atbalsta mērķa "Uzlabot vispārējās izglītības iestāžu mācību vidi" ietvaros Ogres 1. vidusskolā tiek izveidoti trīs dabaszinību kabineti. Projekta realizācijas rezultātā iegūstam piecus no pieciem 7.-12. klasei nepieciešamajiem dabaszinību kabinetiem, panākot 100% dabaszinātņu kabinetu pabeigtību 7.-12. klašu posmā. 2015./2016. mācību gadā Ogres 1. vidusskolā nebija patstāvīgā darba telpu 7.-12. klases skolēniem. Vienīgā pieejamā patstāvīgā darba telpa bija lasītava, kuras mērķauditorija bija galvenokārt 1.-6. klases skolēni. 8.1.2. specifiskā atbalsta mērķa "Uzlabot vispārējās izglītības iestāžu mācību vidi" ietvaros Ogres 1. vidusskolā paredzēts izveidot multifunkcionālu zāli, kurā noritēs patstāvīgs, pāru un grupu darbs, būs iespēja izmantot grāmatu krātuvi, portatīvo datoru un planšetdatoru iespējas. Tiks panākta patstāvīgā darba telpu 100% pabeigtība.2016.gada beigās tiks uzsākta projekta “Siltumnīcefekta gāzu emisiju samazināšana Ogres 1. vidusskolā, veicot atjaunošanu” realizēšana, kura laikā ēkā plānots īstenot fasādes, bēniņu un cokola siltināšanu, tai skaitā, veicot logu un durvju nomaiņu un uzlabojot ēkas energoefektivitāti, kā arī ventilācijas sistēmu ierīkošanu, kas nodrošinās atbilstošu ergonomisku vidi, kas ir viens no pilnas pabeigtības nosacījumiem.Iepriekš minētās aktivitātes, kā arī iepriekšējie un turpmākie ieguldījumi, nodrošina Ogres 1.vidusskolas 7.-12.klašu dabaszinību kabinetu un izglītojamo patstāvīgo darbu telpu pabeigtību.Visi iepriekš minētie ieguldījumi veicinātu kvalitatīvas, mūsdienīgas un ergonomiskas izglītības iegūšanas vides attīstību un nodrošinās pilnu pabeigtību Ogres 1.vidusskolā dabaszinātņu, matemātikas un IKT jomas apguves nodrošināšanai 7.-12.klasēs, kā arī projekta ietvaros tiks atjaunots un rezultātā izveidots moderns un mūsdienu prasībām atbilstošs Ogres 1.vidusskolas stadions.Projekta ietvaros Ogres Valsts ģimnāzija tiks pārcelta uz jaunu ēku, kurā plānota multifunkcionālu laboratoriju izveide fizikas, ķīmijas, bioloģijas apguvei, kur paredzēts ierīkot maināmās sienas, vajadzīgā aprīkojuma un specializēto, viegli pārvietojamo mēbeļu iegāde, multifunkcionālas konferenču un semināru zāles izbūve, reģionālā metodiskā un pedagogu tālākizglītības centra izveide. Informācijas un komunikāciju tehnoloģiju un aprīkojuma risinājumi, digitālo mācību līdzekļu iegāde, jaudīgu un drošu interneta pieslēgumu un bezvadu interneta nodrošināšana. IKT pārvaldīšanas, glabāšanas, uzlādēšanas, pārvietošanas risinājumu ieviešana. Jaunajā ēkā tiks izveidota ventilācijas sistēma un ierīkots pietiekams, ergonomisks apgaismojums klašu telpās.Rezultātā tiks izveidota pilnībā modernizēta izglītības iestāde ar pilnu pabeigtību, it sevišķi telpās un aprīkojumā, kas ir attiecināmās izmaksas projekta ietvaros. Projekta ietvaros tiks izbūvēta dienesta viesnīca atbilstoši ergonomikai un iemītnieki tiks nodrošināti ar atbilstošu vidi mājas darbu pildīšanai un sagatavošanās zinātniski pētniecisko darbu veikšanai. Dienesta viesnīcas izbūve tiks veikta pilnā apmērā. Dienesta viesnīca tiks izmantota visu Ogres pilsētas vidusskolu vajadzībām (Ogres Valsts ģimnāzija, Ogres 1.vidusskola, Jaunogres vidusskola), bet īpaši mērķis visiem novada jauniešiem un interesentiem no kaimiņu novadiem nodrošināt iespēju iegūt kvalitatīvu, konkurētspējīgu izglītību Ogres Valsts ģimnāzijā un Ogres 1.vidusskolā. |

1. 8.1.2.specifiskā atbalsta mērķa ietvaros atbalstāmās vispārējās izglītības iestādes esošās infrastruktūras raksturojums, tai skaitā līdzšinējie ieguldījumi (ārvalstu finanšu instrumenti, valsts un pašvaldību budžeta, kā arī privātais finansējums), sākot ar 2007.gadu[[12]](#footnote-5).

|  |  |
| --- | --- |
| **Izglītības iestāde[[13]](#footnote-6)** | **Raksturojums** |
|  Ogres 1.vidusskola | Mācību telpu infrastruktūras raksturojums (*mācību telpu pietiekamība, ergonomikas raksturojums*) | Izglītības iestādes lielākā daļa telpu garu gadu garumā nav remontētas un uzlabotas, tajās ir grūti ieviest jauninājumus un izmantot mūsdienīgas izglītošanas metodes. Mēbeles ir nolietotas, telpas un aprīkojums neatbilst ergonomikas nosacījumiem, t.sk., nepieciešams uzstādīt ergonomiskāku apgaismojumu.Periodā no 2008. līdz 2013.gadam veikti pašvaldības ieguldījumi ergonomiskas mācību vides iekārtošanai 20 257 EUR apmērā mēbeļu iegādei.  |
| Informācijas un komunikāciju tehnoloģiju raksturojums (*tīkla infrastruktūras, aprīkojuma un izglītības procesa nodrošināšanai nepieciešamās programmatūras raksturojums*) | Mācību procesā izmantotās informācijas un komunikāciju tehnoloģiju risinājumi ir novecojuši un nepietiekami, taču mācību procesu nodrošina. Lai izmantotu inovatīvas mācību metodes, nepieciešams kabinetos ievietot mūsdienīgas informācijas un komunikāciju tehnoloģijas un aprīkojumu.Izglītības iestādē veikti pašvaldības ieguldījumi 65 882 EUR apmērā (2007.-2010.gads), kā arī saņemts ERAF projektu finansējums 53 749 EUR apmērā (2011.-2013.gads) Informācijas un komunikāciju tehnoloģiju iegādei. |
| Dabaszinātņu kabinetu raksturojums (*kabinetu skaita pietiekamība, aprīkojuma raksturojums*). | Izglītības iestādē pietrūkst ergonomiski un moderni iekārtotu dabas zinātņu kabinetu. Esošajos kabinetos nepieciešams remonts un mūsdienīgs aprīkojums.Dabas zinātņu kabinetu iekārtošanai saņemts ERAF projekta finansējums 137 539 EUR apmērā 2011.gadā. |
| Sporta infrastruktūras pieejamības raksturojums (*sporta zāle, sporta laukums, baseins*) | Izglītības iestādē izbūvēta moderna sporta zāle, savukārt sporta laukums nav izmantojams kvalitatīvai sporta izglītības programmas apguvei un kvalitatīvu sporta mācību stundu īstenošanai.Sporta infrastruktūras uzlabošanai un attīstībai veikti pašvaldības ieguldījumi 1 806 EUR apmērā (2008.-2012.gads), Izglītības un zinātnes ministrijas ieguldījums 2 412 EUR apmērā 2013.gadā. |
| Dienesta viesnīcas/internāta raksturojums (*kapacitātes pietiekamība*) | Pašlaik dienesta viesnīca izvietota Ogres sākumskolas apsaimniekotajā ēkā Ogrē, Suntažu ielā 2. Telpas ir pielāgotas dienesta viesnīcas vajadzībām, bet tās ir mūsdienu prasībām neatbilstošas un tehniski nolietotas. Minētajā ēkā atrodas arī telpas sociālās sfēras klientiem un bērniem ar īpašām vajadzībām. |
| Valsts ģimnāzijas reģionālā metodiskā centra infrastruktūras raksturojums |  - |

|  |  |
| --- | --- |
| **Izglītības iestāde** | **Raksturojums** |
|  Ogres Valsts ģimnāzija | Mācību telpu infrastruktūras raksturojums (*mācību telpu pietiekamība, ergonomikas raksturojums*) | Ogres Valsts ģimnāzija šobrīd izvietota vienā ēkā ar Ogres sākumskolu, kā rezultātā trūkst telpu. Aprīkojums un inventārs ir novecojis, mācību vide nav ergonomiska. 2007. un 2011.gadā ieguldīti pašvaldības līdzekļi ergonomisku mēbeļu iegādei (2821 EUR) |
| Informācijas un komunikāciju tehnoloģiju raksturojums (*tīkla infrastruktūras, aprīkojuma un izglītības procesa nodrošināšanai nepieciešamās programmatūras raksturojums*) | Izglītības iestāde ir aprīkota ar nepieciešamo aprīkojumu mācību procesa nodrošināšanai, taču liela daļa informācijas un komunikāciju tehnoloģijas ir nemodernas un novecojušas, nepieciešami uzlabojumi.Laikā no 2007.-2013. gadam katru gadu ir veikti ieguldījumi informācijas un komunikāciju tehnoloģiju iegādei par kopējo summu 62 041 EUR (34 408 EUR ERAF līdzfinansētā projekta 3.2.2.1.2. ietvaros, 27 633 EUR pašvaldības finansējums) |
| Dabaszinātņu kabinetu raksturojums (*kabinetu skaita pietiekamība, aprīkojuma raksturojums*). | Telpu trūkuma dēļ arī dabaszinātņu kabineti ir pārslogoti, trūkst mācību materiālu, tie ir novecojuši. Telpas un materiālus izmanto gan Ogres sākumskolas, gan Ogres Valsts ģimnāzijas izglītojamie. Trūkst telpu mūsdienīgām, spējas attīstošām laboratorijām ķīmijā, bioloģijā, fizikā.2006.-2007.gadā veikti ieguldījumi 70 771 mācību līdzekļu iegādei (ES fondi). |
| Sporta infrastruktūras pieejamības raksturojums (*sporta zāle, sporta laukums, baseins*) | Esošo sporta zāli un sporta laukumu izmanto gan Ogres Valsts ģimnāzija, gan Ogres sākumskola. Sporta zāle ir izmēros neatbilstoša, pārslogota, kā arī novecojusi. Izglītības iestādei tiek nodrošināta iespēja apmeklēt pilsētas peldbaseinu mācību programmas apgūšanai.Laikā no 2007.-2011.gadam veikti pašvaldības ieguldījumi 19 900 aprīkojuma iegādei, 2011. gadā pašvaldības ieguldījusi 437 693 EUR stadiona pārbūvei, kurš arī turpmāk tiks izmantots abu izglītības iestāžu vajadzībām, 2013. gadā saņemts Izglītības un zinātnes ministrijas finansējums 3 458 EUR apmērā sporta inventāra iegādei. |
| Dienesta viesnīcas/internāta raksturojums (*kapacitātes pietiekamība*) | Pašlaik dienesta viesnīca izvietota Ogres sākumskolas apsaimniekotajā ēkā Ogrē, Suntažu ielā 2. Telpas ir pielāgotas dienesta viesnīcas vajadzībām, bet tās ir mūsdienu prasībām neatbilstošas un tehniski nolietotas. Minētajā ēkā atrodas arī telpas sociālās sfēras klientiem un bērniem ar īpašām vajadzībām. |
|  | Valsts ģimnāzijas reģionālā metodiskā centra infrastruktūras raksturojums | Šobrīd ēkā, kuru izmanto divas izglītības iestādes, ir iekārtots reģionālais metodiskais centrs, kurā ir nepieciešami uzlabojumi. Ogres Valsts ģimnāzija veic metodisko darbu Ogres novadā, taču telpas ir neatbilstošas. Ir nepieciešams ierīkot mūsdienīgu, saturam atbilstošu reģionālo metodisko centru.Periodā no 2011. līdz 2013.gadam saņemts Izglītības un zinātnes ministrijas finansējums 4 269 EUR apmērā grāmatu iegādei. |

1. 8.1.2. specifiskā atbalsta mērķa projekts
2. Pamatdati

|  |  |  |  |
| --- | --- | --- | --- |
| **Indikatīvais finansējuma apmērs un finansējuma avoti, tajā skaitā ERAF** | **Indikatīvais projekta īstenošanas laiks[[14]](#footnote-7)** | **Papildinātība ar citu finanšu avotu finansētiem projektiem (piemēram, 4.2.2. specifiskā atbalsta mērķis)** | **Infrastruktūras, kurā paredzēta 8.1.2. specifiskā atbalsta mērķa ieguldījumu veikšana, atbilstība Noteikumu Nr.323 53.punkta prasībām[[15]](#footnote-8)** |
| 6 325 300,00 EUR | 2014.g.1.janvāris – 2018.g.1.septembris | - | Ēka, kurā atrodas Ogres 1.vidusskola, ir Ogres novada pašvaldības īpašums;Zemes vienības, kurās tiek plānots būvēt ēku Ogres Valsts ģimnāzijas vajadzībām, ir Ogres novada pašvaldības īpašums. |

|  |  |  |
| --- | --- | --- |
| Uzraudzības rādītājs | Sasniedzamais 8.1.2. specifiskā atbalsta mērķa uzraudzības rādītājs | 8.1.2.specifiskā atbalsta mērķa projekta ieguldījums |
| Pakalpojumu sniegšanas veiktspēja atbalstītajās vispārējās izglītības iestādēs | 47 206 izglītojamie[[16]](#footnote-9) | 1636 izglītojamie: 1228 – Ogres 1.vidusskolā, 408 – Ogres Valsts ģimnāzijā |
| Pilnībā modernizētu vispārējās izglītības iestāžu skaits | 100 – 115 vispārējās izglītības iestādes | 2 vispārējās izglītības iestādes |

1. Ieguldījums uzraudzības rādītāju sasniegšanā
2. Darbību un rezultātu indikatīvs apraksts[[17]](#footnote-10)

|  |  |  |  |  |
| --- | --- | --- | --- | --- |
| **Izglītības iestāde** | **Atbalstāmā darbība** | **Projekta darbību īss apraksts[[18]](#footnote-11), tai skaitā nepieciešamības pamatojums** | **Indikatīvais finansējums, *euro*** | **Rezultāta kvalitatīvais un kvantitatīvais apraksts** |
|  Ogres 1.vidusskola | Ergonomiskas mācību vides izveide  | Mācību kabinetu izveide un aprīkošana (ķīmijas, bioloģijas, dabaszinību, matemātikas kabinetu, informācijas un komunikācijas tehnoloģiju centru, gaiteņu un sanitāro mezglu) ar brīvi pārvietojamām mēbelēm un mūsdienīgām tehnoloģijā, kuras iespējams integrēt vairāku mācību priekšmetu apgūšanai. Multifunkcionālas zāles izbūve esošajās telpās, jauna papildus platība tiks veidota vestibila vietā. Ergonomiska un prasībām atbilstoša apgaismojuma telpās izveide (LED).  |  445 000,00 | Izveidoti šādi jauni kabineti: 1 bioloģijas kabinets, 1 matemātikas kabinets, 1 dabaszinību kabinets, 1 IT centrs, kura telpās notiek arī dabas zinību un matemātikas apgūšana I korpusā, 1 jauns IKT centrs II korpusā, 1 ķīmijas kabinets, 1 gaitenis 140 kvm platībā, 1 jauna multifunkcionāla zāle semināriem, sabiedriskām aktivitātēm, sanitārie mezgli pie multifunkcionālās zāles. Visas izveidotās mācību telpas aprīkotas ar viegli pārvietojamām, ergonomiskām mēbelēm. |
| Informācijas un komunikāciju tehnoloģiju risinājumu ieviešana un aprīkojuma iegāde | Informācijas un komunikāciju tehnoloģijas un aprīkojums. Digitālo mācību līdzekļu iegāde. Jaudīga un uzticama bezvadu interneta nodrošināšana. IKT pārvaldīšanas, glabāšanas, uzlādēšanas, pārvietošanas risinājumi.Tehnoloģiju jauninājumi nepieciešami, automatizētas datorvadības organizēšanai, distances apmācībai, kā mūsdienīga un kvalitatīva mācību procesa nodrošināšanai, izveidojot pārvietojamās datorklases. Multifunkcionālās zāles pilnvērtīgu funkciju nodrošināšanai nepieciešams tehniskais aprīkojums – skaņa, platekrāna video, projektors. |  200 000,00 | Mācību telpas aprīkotas ar mūsdienu IKT aprīkojumu un risinājumiem modernas mācību vides nodrošināšanai un kvalitatīvas mācību programmas apguvei. |
| Dabaszinātņu (fizika, ķīmija, bioloģija) un matemātikas kabinetu iekārtošana | Mēbeles, kas brīvi pārvietojami darbam grupās. Dabaszinātņu kabinetu laboratoriju aprīkojums eksperimentu veikšanai. Mēbeles un aprīkojums nepieciešami, lai varētu nodrošināt mūsdienīgu un kvalitatīvu mācību procesu, ar kuru palīdzību var veikt darbu grupās, pielietot dažādas apmācības metodes.Ņemot vērā, ka Ogres 1. vidusskolā palielinās skolēnu skaits sākumskolā (tiek uzņemts par vienu klašu komplektu vairāk nekā līdz šim), palielinās mācību kabinetu, tajā skaitā dabaszinību, matemātikas un datorikas kabinetu, pieprasījumu pamatskolas un pēc tam arī vidusskolas posmā. Lielāks Ogres 1. vidusskolas skolēnu skaits rada pieprasījumu pēc kabinetu piemērošanas dabaszinību, matemātikas un datorikas vajadzībām. |  180 000,00 | Mācību telpas aprīkotas ar ergonomiskām un brīvi pārvietojamām mēbelēm  |
| Izglītības iestādes sporta infrastruktūras būvniecība | Ogres 1.vidusskolas stadiona rekonstrukcija. |  1 166 000,00 | Izbūvēts 1 moderns stadions, kas būtiski uzlabos atbilstošu mācību vidi sporta stundās un interešu izglītības nodarbībās. Būs iespēja organizēt kvalitatīvus pasākumus skolai, kurā mācās virs 1000 bērni, kā arī nodrošinās vietu citiem novada un pārnovadu pasākumiem. LED gaismekļi, elektroinstalācijas sporta hallē. |
| Izglītības iestādes dienesta viesnīcas, internāta būvniecība |  - |  - |  - |
| Reģionālā metodiskā centra attīstība (attiecināms uz valsts ģimnāzijām) |  - | - | -  |

|  |  |  |  |  |
| --- | --- | --- | --- | --- |
| **Izglītības iestāde** | **Atbalstāmā darbība** | **Projekta darbību īss apraksts[[19]](#footnote-12), tai skaitā nepieciešamības pamatojums** | **Indikatīvais finansējums, *euro*** | **Rezultāta kvalitatīvais un kvantitatīvais apraksts** |
|  Ogres Valsts ģimnāzija | Ergonomiskas mācību vides izveide  | Ēkas būvniecība pašvaldības rīcībā esošajā nekustamajā īpašumā, kas detālplānojumā iezīmēts kā vieta publisku ēku apbūves mērķiem. Jaunajā ēkā plānots izbūvēt multifunkcionālas telpas ar transformējamām sienām, izveidojot ģimnāzijas vajadzībām atbilstošas mācību telpas, sporta šīs un citu izglītības iestāžu vajadzībām. |  3 000 000,00 | Uzbūvēta 1 jauna ēka, izveidota ergonomiska mācību vide mācību procesa nodrošināšanai, t.sk. dabaszinātņu, matemātikas, IKT kabinetos. |
| Informācijas un komunikāciju tehnoloģiju risinājumu ieviešana un aprīkojuma iegāde | IKT risinājumu un aprīkojuma ieviešana, digitālo mācību līdzekļu iegāde, interneta pieslēguma nodrošināšana, jaudīga un uzticama bezvadu interneta nodrošināšana, IKT pārvaldīšanas, glabāšanas, uzlādēšanas, pārvietošanas risinājumi. |  180 000,00 | Mācību telpas aprīkotas ar mūsdienu IKT aprīkojumu un risinājumiem modernas mācību vides nodrošināšanai (datori, projektori, tālvadības planšete, dokumentu kamera, skaņas raidītājs, interaktīvā tāfele, bezvadu interneta raidītājs, datorkabinetu tehniskais aprīkojums, pārvietojamā datorklase, konferenču zāles tehniskais aprīkojums (skaņa, platekrāna video)). |
| Dabaszinātņu (fizika, ķīmija, bioloģija) un matemātikas kabinetu iekārtošana | Mēbeles, kas brīvi pārvietojami darbam grupās. Aprīkojums eksperimentu veikšanai, t.sk., ar ķīmiski un termiski izturīgu virsmu, cita aprīkojuma un ierīču iegāde, kas nodrošina mācību procesu. Dabaszinātņu kabinetos pieejas elektriskās strāvas avotiem, lai vajadzības gadījumā var pieslēgt portatīvos datorus, mērierīces, sildierīces un citas mācību procesa nodrošināšanai nepieciešamās ierīces. Ķīmijas kabinetiem sagatavotavu vielu glabāšanai atbilstoši ugunsdrošības noteikumiem un vielu glabāšanas noteikumiem, šķīdumu pagatavošanai, ķīmijas eksperimentu pārbaudei, mācību aprīkojuma, t.sk., ierīču, iekārtu, trauku un piederumu, glabāšanai un sagatavošanai mācību procesam izveide. Mācību laboratorija praktiskiem darbiem un demonstrējumiem. Ķīmijas kabinetu sagatavotavas un mācību laboratorijas tiks aprīkotas ar atbilstošu ventilāciju, velkmes skapjiem, ūdeni un kanalizāciju. |  200 000,00 |  Mācību telpas aprīkotas ar ergonomiskām, brīvi pārvietojamām mēbelēm un mūsdienīgām laboratoriju iekārtām.  |
|  |  |  |  |
| Izglītības iestādes dienesta viesnīcas, internāta būvniecība |  Dienesta viesnīcas izbūve. |  150 000,00 | Izbūvēta 1 dienesta viesnīca, kas nodrošinās pieeju iegūt kvalitatīvu izglītību bērniem no Ogres novada pagastiem un citiem novadiem.  |
| Reģionālā metodiskā centra attīstība (attiecināms uz valsts ģimnāzijām) | Reģionālā metodiskā centra telpu izbūve un aprīkošana. Bibliotēkas fondu papildināšana, t.sk., ar digitālajām grāmatām. IKT risinājumi, t.sk., tiešsaistes komunikāciju aprīkojums, konferenču zāles izbūve un aprīkojums. |  140 000,00 |  Izbūvēts 1 reģionālais metodiskais centrs, kas nodrošināts ar IKT risinājumiem un aprīkojumu. Reģionālais metodiskais centrs nodrošinās kvalitatīvu pedagogu tālākizglītības infrastruktūru Ogres novadā, pieeju jaunākajām informācijas tehnoloģijām, iespēju attīstīt metodisko funkciju novadā. |

1. Nodrošina informācijas atbilstību pašvaldības attīstības programmā un pašvaldības izglītības attīstības stratēģijā minētajam, vienlaikus norādot precīzas atsauces uz tām. [↑](#footnote-ref-1)
2. “Ogres novada izglītības iestāžu tīkla izvērtējums un attīstība 2016. – 2020.gadam” – 12.lpp. [↑](#endnote-ref-1)
3. “Ogres novada Attīstības programma” – I daļa – “Pašreizējās situācijas raksturojums un SVID analīze” – 19.lpp. [↑](#endnote-ref-2)
4. “Ogres novada Attīstības programma” – I daļa – “Pašreizējās situācijas raksturojums un SVID analīze” – 25.lpp. [↑](#endnote-ref-3)
5. http://www.pmlp.gov.lv/lv/sakums/statistika/iedzivotaju-registrs/ [↑](#endnote-ref-4)
6. Projekta idejai jāpievieno izglītības iestāžu infrastruktūras pašreizējais un var tikt pievienots nākotnes (2023.gada) iespējamais izvietojuma vizuāls attēlojums kartē. [↑](#footnote-ref-2)
7. “Ogres novada izglītības iestāžu tīkla izvērtējums un attīstība 2016. – 2020.gadam” – 26.lpp [↑](#endnote-ref-5)
8. Ogres novada pašvaldības un Izglītības, kultūras un sporta pārvaldes dati, 2015.g. [↑](#endnote-ref-6)
9. “Ogres novada izglītības iestāžu tīkla izvērtējums un attīstība 2016. – 2020.gadam” – 24.lpp. [↑](#endnote-ref-7)
10. Saskaņā ar Noteikumos Nr.323 noteikto pilnu pabeigtību attiecina uz vispārējās izglītības iestādi vai noteiktu klašu grupu (piemēram 1.-6.klase, 7.-9.klase, 7.-12.klase), atsevišķu vispārējās izglītības iestādes korpusu vai stāvu. Ja tiek nodrošināta iestādes pilnas pabeigtība atsevišķā ēkas korpusā vai stāvā, vai arī noteiktās klašu grupās, tad ieguldījumi papildus var tikt paredzēti arī citās attiecīgās izglītības iestādes telpās, kas neatrodas attiecīgajā korpusā vai stāvā. [↑](#footnote-ref-3)
11. 23.1.apakšpunkts – ergonomiskas mācību vides izveide; 23.2.apakšpunkts – informācijas un komunikāciju tehnoloģiju risinājumu ieviešana un aprīkojuma iegāde; 23.3.apakšpunkts – jaunu dabaszinātņu (fizika, ķīmija, bioloģija) un matemātikas kabinetu iekārtošana [..] un 23.6.apakšpunkts – reģionālā metodiskā centra attīstība (valsts ģimnāzijām). [↑](#footnote-ref-4)
12. Raksturojumu sniedz par katru 8.1.2. specifiskā atbalsta mērķa atbalstām paredzēto vispārējās izglītības iestādi atsevišķi. [↑](#footnote-ref-5)
13. Noteikumu Nr.323 8.2. un 8.3.apakšpunktā noteiktie projektu iesniedzēji atbalstu paredz vispārējās izglītības iestādēs, kas noteiktas attiecīgās pašvaldības domes lēmumā par specifiskā atbalsta mērķa ietvaros atbalstāmajām vispārējās izglītības iestādēm, uz kā pamata aprēķināts pašvaldībai maksimāli plānotais Eiropas Reģionālās attīstības fonda finansējums [↑](#footnote-ref-6)
14. Tai skaitā norādīt laiku, ja paredzēta projekta darbību uzsākšana pirms projekta iesnieguma apstiprināšanas. [↑](#footnote-ref-7)
15. Specifiskā atbalsta mērķa ietvaros ieguldījumus infrastruktūrā var veikt: 53.1. projekta iesniedzēja īpašumā; 53.2. valsts īpašumā, kas nodots projekta iesniedzēja vai attiecīgās izglītības iestādes valdījumā vai lietošanā uz termiņu, kas nav mazāks par pieciem gadiem pēc projekta īstenošanas pabeigšanas. Valdījuma vai lietošanas tiesības ir reģistrētas zemesgrāmatā. [↑](#footnote-ref-8)
16. Izglītojamie, kuri izmantos pilnībā modernizētas vispārējās izglītības iestādes (ņem vēra visus attiecīgajā izglītības iestādē esošos audzēkņus). Norāda kopējo audzēkņu skaitu, kā arī par katru 8.1.2. specifiskā atbalsta mērķa ietvaros atbalstīto izglītības iestādi atsevišķi. [↑](#footnote-ref-9)
17. Aprakstu sniedz par katru vispārējās izglītības iestādi atsevišķi. [↑](#footnote-ref-10)
18. Ņemt vērā Noteikumu Nr.323 anotācijas (<http://tap.mk.gov.lv/doc/2016_05/IZMAnot_23052016_SAM812.962.doc>) 12.-14.lp. sniegtos skaidrojumus par ieteicamajiem ieguldījumiem 8.1.2. specifiskā atbalsta mērķa atbalstāmajām darbībās. [↑](#footnote-ref-11)
19. Ņemt vērā Noteikumu Nr.323 anotācijas (<http://tap.mk.gov.lv/doc/2016_05/IZMAnot_23052016_SAM812.962.doc>) 12.-14.lp. sniegtos skaidrojumus par ieteicamajiem ieguldījumiem 8.1.2. specifiskā atbalsta mērķa atbalstāmajām darbībās. [↑](#footnote-ref-12)